**LĒMUMS**

Liepājā

|  |  |
| --- | --- |
| 2024. gada 21. martā | Nr.89/3  (prot. Nr.3, 17.§) |

Par Liepājas pilsētas gaisa kvalitātes

uzlabošanas rīcības programmas

2021.-2025. gadam pielikuma "Pasākumi

Liepājas gaisa kvalitātes uzlabošanas

programmai 2021.-2025. gadam"

aktualizēšanu

Lai nodrošinātu kvalitatīvu dzīves vidi Liepājā, kā arī sasniegtu 2008. gada 21. maijā pieņemtās Eiropas Parlamenta un Padomes direktīvas 2008/50/EK par gaisa kvalitāti un tīrāku gaisu Eiropā (pārņemts ar Ministru kabineta 2009. gada 3. novembra noteikumiem Nr.1290 "[Noteikumi par gaisa kvalitāti](https://likumi.lv/ta/id/200712-noteikumi-par-gaisa-kvalitati" \t "_blank)") noteiktās gaisa kvalitātes prasības, kā arī, lai nodrošinātu Liepājas valstspilsētas Rīcības un investīciju plāna projekta JPr\_174 "Zaļo teritoriju attīstība gaisa kvalitātes uzlabošanai Ziemeļu priekšpilsētā, Liepājā" plānotā Eiropas Savienības finansējuma piesaisti, pamatojoties uz Pašvaldību likuma 4. panta pirmās daļas 2. punktu un 10. panta pirmās daļas 3. punktu, Liepājas valstspilsētas pašvaldības domes 2021. gada 16. decembra lēmumu Nr.459/16 "Par Liepājas gaisa kvalitātes uzlabošanas rīcības programmu 2021.-2025. gadam" un Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu Nr.6/9 "Par tehniskās dokumentācijas izstrādi Ziemeļu priekšpilsētas (Laumas apkaimes) publiskās telpas apstādījumu un zaļo zonu izveidei", izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Apstiprināt aktualizēto Liepājas pilsētas gaisa kvalitātes uzlabošanas rīcības programmas 2021.-2025. gadam pielikumu "Pasākumi Liepājas gaisa kvalitātes uzlabošanas programmai 2021.-2025. gadam" (pielikumā).

2. Liepājas Centrālās administrācijas Sabiedrisko attiecību un mārketinga daļai piecu darba dienu laikā pēc lēmuma spēkā stāšanās ievietot Liepājas pilsētas gaisa kvalitātes uzlabošanas rīcības programmas 2021.-2025. gadam pielikuma "Pasākumi Liepājas gaisa kvalitātes uzlabošanas programmai 2021.-2025. gadam" aktualizēto redakciju Liepājas valstspilsētas pašvaldības tīmekļa vietnē.

3. Liepājas Centrālās administrācijas Vides nodaļai vadīt Liepājas pilsētas gaisa kvalitātes uzlabošanas rīcības programmas 2021.-2025. gadam pielikuma "Pasākumi Liepājas gaisa kvalitātes uzlabošanas programmai 2021.-2025. gadam" īstenošanas, uzraudzības un aktualizēšanas procesu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Attīstības pārvaldei, Vides nodaļai | |